ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውሕሃ፡ 'ኤርትራውያን ተረባሕቲ ሰላም ብዘይምዃኖም፡ ሃገሮም ገዲፎም ይስደዱ ኣለዉ' 2 ሓምለ 2019 ምንጪ ስእሊ, UN Web TV መግለጺ ስእሊ, ፍልይቲ ወኪል ውድብ ሕቡራት ሃገራት ኣብ ጉዳይ ሰባዊ መሰላት ኤርትራ ዳኒኤላ ክራቨዝ ኤርትራ ኣብ ጉዳይ ሰባዊ መሰላት ምምሕያሽ ከም ዘየርኣየትን፡ ኤርትራውያን ካብቲ ምስ ኢትዮጵያ ዝተገብረ ሰላም ተጠቀምቲ ከም ዘይኮኑን፡ ናብኡ ገጹ ዝኸይድ ኣንፈት ከም ዘየለን፡ ፍልይቲ ወኪል ውድብ ሕቡራት ሃገራት ኣብ ጉዳይ ሰባዊ መሰላት ኤርትራ ዳኒኤላ ክራቨዝ ገሊጻ። እታ ፍልይቲ ወኪል፡ ኤርትራ ንዝፈረመትሉ ዓለምለኻዊ ውዕላት ሰባዊ መሰላት ብምኽባር፡ መሰል ዜጋታታ ክትሕሉ ጸዊዓ። ንሳ፡ ሎሚ ሰሉስ ኣብ ዝወዓለ መበል 41 ስሩዕ ኣኼባ ቤት ምኽሪ ሰብኣዊ መሰላት ውድብ ሕቡራት ሃገራት፡ ንጉዳይ ሰባዊ መሰላትን ኣተሓሕዛን ኤርትራን ኣብ ዝዘተየሉ ኣጋጣሚ'ያ ነቲ ጸብጻብ ኣቕሪባ። "ኤርትራን ኢትዮጰያ ውዕል ሰላምን ምሕዝነትን ካብ ዝፈራረማ ዓመተ መሊኡ ኣሎ፡ ኤርትራ ግን፡ ድሕሪ'ዚ ውን ኣብ ጉዳይ ሰባዊ መሰላት ዋላ ሓንቲ ዝጭበጥ ለውጢ ኣየርኣየትን። በዚ ሰላም እዚ ህዝቢ ኤርትራ ለውጢ ኣይርኣየን፤ ከም ውጽኢቱ ከኣ ኣብ ወርሒ ኣማኢት ሰባት ካብ ሃገሮም ይስደዱ ኣለዉ" ኢላ። ኣብዚ ቀረባ እዋን፡ ኣብ ኤርትራ ዝተራእየ ዘይሕጋዊ ምቕያድ ዜጋታት ድማ፡ መርኣያ ናይቲ ኣብ ኤርትራ ዝፍጸም ዘሎ ምግሃስ መሰላት ምዃኑ ተዛሪባ። ወኪል መንግስቲ ኤርትራ ኣምባሳደር ተስፋሚካኤል ገራህቱ ብወገኑ፡"ኣብ ዝሓለፈ 8 ዓመታት፡ ኤርትራ፡ ኣብ ቤት ምኽሪ ሰባዊ መሰላት ግዳይ ናይ መሰረት ዘይብሉ ናይ ሰባዊ መሰላት ቅልውላዉ፡ ፍሉይ እማመታትን ተልእኾታትን ኮይና ጸኒሓ'ላ" ኢሉ። "ኤርትራ ኣብ ኣተሓሕዛ ሰብኣዊ መሰላት ምምሕያሽ ኣየርአየትን" ተቓውሞ፡ ኣንጻር ኣባልነት ኤርትራ ኣብ ቤት ምኽሪ ሰብኣዊ መሰላት ኤርትራውያን ተቐማጦ ለንደን ሲሃም ዓሊ ክትፍታሕ ጸዊዖም ምንጪ ስእሊ, UN Web TV መግለጺ ስእሊ, ወኪል መንግስቲ ኤርትራ ኣምባሳደር ተስፋሚካኤል ገራህቱ (የማን) ምስ ቢንያም በርሀ (ጸጋም) "ቀንዲ ዕለማ ናይቲ ፍሉይ ተልእኾ ድማ፡ ንኤርትራ ንምጽላም፡ ምንጻልን ከምዘይትረጋጋእ ንምግባርን፡ ብኡ ኣቢልካ ድማ ንዞባዊ ሰላም፡ ጸጥታን ልምዓትን ንምዝራግ'ዩ።" ኤርትራ ከም ኩለን ሃገራት ትካላዊ ብድሆታት ከም ዘለዋ ብምሕባር ምስ ኩሉ ጸጥታውን ቁጠባውን ብድሆታት ኣብ ሽቶ ሚለንም ዝምስገን ውጽኢት ከም ዘመዝገበት ብምሕባር ነቲ ዝቐረበ ክሲ ነጺጉዎ። ኣብ ግንቦት፡ መንግስቲ ብዙሓት ኣመንቲ ኢቫንጀሊካውያን ኣብያተ ክርስትያናት ከም ዝተኣስሩ እታ ፍልይቲ ወኪል ጉዳይ ሰባዊ መሰላት ኤርትራ ገሊጻ። ሰብኣዊ መሰልን ኩነታት ተሓለቕቲ ሰብኣዊ መሰላትን ብዘይካ'ዚ፡ ሓደ ሰይድ መሓመድ ዝተባህለ ኣብ ቤት ማእሰርቲ ኣብ ወርሒ ሰነ ዝሞተ ኤርትራዊ መንእሰይ ብምጥቃስ፡ ንኩነታት ኣተሓሕዛ እሱራት መንግስቲ ኤርትራ ነቒፋ። እቲ ግዳይ ማእሰርቲ ዝኾነ ኣቶ ሰይድ መሓመድ፡ ኣብ መጋቢት 2018 ከም ዝተኣስረ'ውን ኣብቲ ዘቕረበቶ ጸብጻብ ሓቢራ። ምዕጻውን ምእጋድን ብካቶሊካዊት ቤተክርስትያን ዝመሓደራ ሆስፒታላትን ማእከላት ጥዕናን ድሕሪ'ቲ ጳጳሳት ናይታ ቤተክርስትያን ዘቕረብዎ ናይ ዕርቂ፡ ሰላምን ጸገናን መጸዋዕታ ዝተወስደ ስጉምቲ'ዩ ኢላ። ምንጪ ስእሊ, UN Web TV መግለጺ ስእሊ, ተጣባቒት መሰላት ኤልሳ ጭሩም (የማን) ኣብ መባባእያ ቤት ምኽሪ ሰባዊ መሰላት መግለጺ ሂባ መንግስቲ ኤርትራ ኣብቲ ዝሓለፈ ሰሙን ኣብ ዝሃቦ መግለጺ፡ እቲ ስጉምቲ ብመሰረት እቲ ኣብ 1995 ዝወጸ ኣዋጅ ዝተወስደ ምዃኑ'ኳ እንተገለጹ፡ ግብረመልሲ ናይቲ እቶም ጳጳሳት ዘቕርብዎ ዘለዉ ናይ ምሕደራ ነቔፈታት'ዩ ይብሉ ብዙሓት ተንተንቲ። መንግስቲ ኤርትራ ምላሽ ሂቡ እታ ፍልይቲ ወኪል ሰባዊ መሰላት፡ ኤርትራ ግዝኣተ ሕጊ፡ ፍትሕን፡ ኣተግበርቲ ሕጊ ዝኾኑ ትካላት ክተሐይል ይግባኣ ድሕሪ ምባል፡ መንግስቲ ኤርትራ ዘይሕጋዊ ማእሰርቲን፡ ግዱድ ምስዋርን ይቕጽሎ ምህላዉ ኣዝዩ ከም ዘሻቕላ ገሊጻ። ጉዳይ ሲሃም ዓሊን ሚኒስትር ብርሃነ ኣበረሀን ብዓልቲ ቤቱን፡ ኣብነታት ናይ ከምዚኦም ዝበሉ ብዘይሕጊ ዝተቐየዱ እሱራት ምዃኖም'ውን ጠቒሳ። ኣብቲ መጋባእያ፡ ሓያሎ ተጣበቕቲ ሰባዊ መሰላት ማሕበራት ብዛዕባ'ቲ ኣብ ኤርትራ ይፍጸም ኣሎ ዝበልኦ ምግሃስ መሰላት ምስክርነተን ኣቕሪበን። ወኪላት ኣባላት ሃገራት ድማ ኤርትራ ምስታ ፍልይቲ ወኪል ሰባዊ መሰላት ክትተሓባበርን፡ ኣብ ጉዳያት መሰላት ለውጢ ክትገብርን ጸዊዐን። ገለ ሃገራት'ውን፡ እቲ ጉዳይ ሌላን ጉሌላን ዝፈጥርን፡ ንፓለቲካዊ ኣጀንዳ ክውዕል የብሉን ክብላ ንመርገጺ ኤርትራ ደገፈን ገሊጸን። ዜናታት ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎቅድሚ ሓደ ሰዓት ኣብ ትግራይ ልዕሊ ክልተ ሚልዮን ህጻናት ረድኤት ክበጽሖም ኣይከኣለን - ዩኒሴፍ16 ታሕሳስ 2020 ጀርመን ሓድሽ ደግሲ ኮሮናቫይረስ ንምቊጽጻር ጽኑዕ ሕጊ ኣውጺኣቅድሚ 3 ሰዓታት ኣዘራረብቲ ዛዕባታት ኣብ ኤርትራ ዕጽዋ ኮቪድ-19 መዓስ እዩ ዝፈኩስ?15 ታሕሳስ 2020 "ካብ ጨወይተይ ንምህዳም ከም ተመን እናተሰሓብኩ ነዊሕ ተጓዒዘ"15 ታሕሳስ 2020 ወታሃደራት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ተኣሚኑ8 ታሕሳስ 2020 ናሚቢያዊ ዲፕሎማሰኛ ክልተ ደቁ “ኣብ ኢትዮጵያ ተቐቲሎም”14 ታሕሳስ 2020 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ኣመሪካ፡ ንሱዳን ካብ 'መዝገብ ግብረ-ሽበራ' ብወግዒ ኣልያታ14 ታሕሳስ 2020 ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?25 ሕዳር 2020 ቻይና ብዛዕባ ዘማዕበለቶ ክታበት ኮሮናቫይረስ እንታይ ንፈልጥ?10 ታሕሳስ 2020 ኤርትራ፡ ናይ የሆዋ መሰኻኽር ድሕሪ 26 ዓመት ካብ ቤት-ማእሰርቲ ተፈቲሖም7 ታሕሳስ 2020 ብብዝሒ ዝተነበ 1 ላዕለዋይ ልኡኽ ስዑዲ ዓረብ ትማሊ ምሸት ናብ ኤርትራ ኣትዩ 2 ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎ 3 ኣብ ትግራይ ውልቀሰባት ዕጥቂ ንከረክቡ ዝተነብረ ገደብ መዓልቲ ተዛዚሙ 4 ጉግልን ዓበይቲ ትካላት ቴክኖሎጅን ‘ዓሌታውያን’ዮም”፡ ትምኒት ገብሩ 5 ኣብ ኤርትራ ዕጽዋ ኮቪድ-19 መዓስ እዩ ዝፈኩስ?
